
Ilantad at tutulan ang papataas 
na antas ng interbensyong militar 
ng US sa bansa 


Jeem paglabag sa pambansang soberanya mga upisyal militar ng US ay nagsisilbing tagapayo ng 


ang tumitinding interbensyong militar ng US sa AFP sa mga operasyon nito laban sa MNLF na muling 
bansa, na ngayo'y nakatuon na sa mga balwarte nagsusulong ng armadong paglaban sa rehimeng Ar- 
ng Bagong Hukbong Bayan (BHB). SE royo. Tulad ng nagaganap sa 


Nitong huling bahagi ng Pebrero, aabot sa 700 Y; SA Quezon, ginagamit ding 


tropang Amerikano ang planong sumanib sa 12 yunit 
ng AFP na nakatutok sa 12 lugar sa prubinsya ng Que- 
zon kung saan pinaniniwalaang malakas ang BHB. Gi- 
nagamit nila ang “Balikatan joint military exercises” 
bilang batayan ng kanilang presensya. Sa 
ngayon, nasa Real, Infanta at Nakar 
ang mga tropa. 

Isinasangkalan ng mga 
tropang Amerikano ang “hu- 
manitarian assistance” sa mga 
biktima ng kalamidad noong 
nakaraang Disyembre. Subalit sa 
katunayan, pakay ng mga pwer- 
sang Amerikano na kabisaduhin 
ang naturang mga lugar, mag-ipon 
ng datos paniktik at unti-unting 
sanayin ang opinyong publiko upang 
tanggapin ang papataas na antas ng panghihimasok 
ng US sa kontra-rebolusyonaryong digma sa Pilipinas. 

Bago ito, sinimulan na rin ng mga tropang militar 
ng US ang direktang interbensyon sa pamamagitan ng 
pagtatalaga ng may 40 sundalong Amerikano sa loob 
mismo ng kampo ng kumand ng AFP na tumutugis sa 
Moro National Liberation Front (MNLF) sa Sulu. Ang 


Mga tampok Karahasan laban sa Pinalulutang Sinu-sino ang mga 

tarian assistance.” Dagdag dito, 
pinalalabas nila na magkasanib 
ang MNLF at ang bandidong Abu 
Sayyaf at Jemaah Islamiyah, bagay 
na mariing itinatanggi ng MNLF. 

Nais ng US na likhain ang sit- 
wasyon kung saan malayang naka- 
pag-ooperasyon ang mga tropa ni- 
to laban sa mga rebolusyonaryong 
pwersa ng BHB at mga pwersang 
Moro alinsunod sa doktrinang Bush 
ng paglulunsad ng panansalang 
pag-atake (preemptive strike) at 
gerang walang hangganan (war 
without borders). 

Sa ambisyon nitong maghari sa 
buong mundo, walang pakunda- 
ngan nitong sinasagasaan ang so- 
beranya ng mga bansa at niyuyu- 
rakan ang karapatang-tao ng ma- 
mamayan. 

Kaugnay ng papataas na antas 
ng interbersyong militar nito ang 
pagbubuo ng US ng proyektong 
tinatawag na Strategic Support 
Branch na maglulunsad ng pinag- 
ibayong mga lihim na operasyong 
paniktik maging sa mga bansang 
may mga gubyernong alyado ng US 
tulad ng Pilipinas. Mangangahulu- 
gan ito ng lihim na operasyon di 
lamang ng mga espiyang Amerika- 
no kundi gayundin ng aktibong 


pagrerekrut ng mga Pilipino para 
maniktik laban sa sarili nilang 
bansa. Kabilang sa mga balak paki- 
lusin para rito ang mga pusakal na 
personahe na maaaring “magdulot 
ng kahihiyan” sa US kung malantad 
man ang kanilang ugnayan. 

Tiyak na magbubunga ang ga- 
nitong mga pakana ng US ng mas 
matinding paglabag sa karapatang- 
tao at ibayong paggamit ng maru- 
rumi at pailalim na mga taktika la- 
ban sa anumang pwersang itinutu- 
ring na kalaban ng US. Umaalin- 
sunod rito ang ibayong pagtutulak 
ng rehimeng Arroyo sa National ID 
System at iba pang hakbanging 
“anti-terorista” na sisikil sa kara- 
patang sibil ng mamamayan. 

Ngayon pa lamang ay nagrere- 
sulta na ang ilang linggong opera- 
syong pagtugis sa siyam na bayan 
ng Sulu sa pwersahang paglikas ng 
daanlibong sibilyan at ng pagka- 
wasak ng kanilang mga bahay at 
kabuhayan dulot ng mga pambo- 
bomba, harasment sa mga sibilyan 
at iba pang paglabag sa karapa- 
tang-tao. 

Sa kabila ng panawagan ng na- 
pakaraming sektor para sa tigil-pu- 
tukan, aroganteng nagdeklara ang 
ng Malakanyang na hindi nito lulu- 


bayan ang mga operasyong militar 
sa Sulu. Tiyak na pinagkukunan ng 
lakas ng loob ng rehimen ang mga 
imperyalistang konsultant na kau- 
layaw nito. 

Sa Quezon, iilang araw pa lang 
ang Balikatan ay paglabag sa kara- 
patang-tao at perwisyo sa mama- 
mayan na ang hatid nito. Arbi- 
traryong inaresto ng mga elemento 
ng 76th IB noong Marso 1 sa Sityo 
Balugbog, Barangay Bataan, Sam- 
paloc, Quezon sina Miralyn Gamba, 
Leonila Manalo, Nancy Elle at ang 
nagdadalantaong si Aileen Ramos, 
pawang mga myembro ng Gabriela 
Women's Party. Pilit pinararata- 
ngan ng AFP na mga gerilya ng 
BHB ang apat na aktibistang kaba- 
babaihan. 

Walang ibang dahilan ang ar- 
bitraryong pagdakip sa apat na 
kababaihan kundi ang pagkakan- 
darapa ng papet na AFP na tiyakin 
ang seguridad ng daan-daang 
tropang Amerikanong nag-oopera- 
syon sa hilagang Quezon. Sa 
baluktot na pangangatwiran ng 
gubyernong Arroyo, reaksyunar- 
yong militar at amo nilang im- 
peryalista, ang mga progresibong 
organisasyon ay pawang mga ban- 
ta sa kanilang seguridad. 

Hinding-hindi maaaring pa- 
lampasin ng mamamayan ang 


Nilalaman 


anumang pagyurak sa pamban- 
sang soberanya ng Pilipinas, lan- 
tad man o lihim. 

Dapat gamitin ang lahat ng 
pagkakataon para puspusang ilan- 
tad at tutulan ang imbing pakana 
ng imperyalismong US na ilatag 
ang kundisyon para sa papataas 
na antas ng interbensyong militar 
at kahit agresyong militar sa hi- 
naharap. Oras na direktang luma- 
hok sa mga opensibang aksyong 
militar ang mga tropang Amerika- 
no, karapatan ng BHB na ipag- 
tanggol ang sarili at depensahan 
ang interes ng masa laban sa 
dayuhang interbensyon at agre- 
syong militar. JAB 

Karahasan laban sa demokratikong 


Ang Ang Bayan ay inilalabas sa kilusan 


wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Magkakambal na pasista 

Dalawang mukha ng pagbubuwis 
Pinalulutang ng utang 

Matinding kahirapan ng kababaihan 
Pandaraya sa bilihan ng saging 

Mga kaakbay ng Akbayan 

Sa lahat ng kalaban ng imperyalismo 


o O Qg N Aa NA Mb W W 


Sino si John Negroponte? 


fa 
[o] 


Matatagumpay na TO 
Balita 


ka 
ta 


Karahasan laban sa demokratikong kilusan 


umiklab na naman ang kara- 
Givi laban sa mga lider at 

tagasuporta ng ligal na 
demokratikong kilusan. Dagdag 
sa apat na kababaihang ak- 
tibista na iligal na inaresto at 
ikinulong sa Quezon noong 
Marso 1 (tingnan ang pahina | 
2), isang prominenteng lider 
ang pinaslang, isa ang dinukot 
at pinangangambahang patay 
na at isa ang tinangkang 
patayin. 

Dinukot ng armadong kalalaki- 
han noong gabi ng Marso 3 si Dan- 
ny Macapagal, upisyal ng Bayan- 
Central Luzon sa harap ng kanyang 
bahay sa Cabanatuan City. 

Noong araw ding iyon, walang 
kaabug-abog na pinagbabaril ang 
isang konsehal ng Tarlac City na 
myembro ng Bayan Muna. Pinatay 
ng isang isnayper sa Barangay 
Paraiso, Tarlac City si Abelardo 
Ladera, 43, habang bumibili siya 
ng pyesa para sa kanyang dyip. 

Si Ladera ay isa sa matatatag 
na tagasuporta ng mga welgista sa 
Hacienda Luisita at isa sa mga tu- 
mestigo laban sa militar at pulisya 
nang imbestigahan sa kongreso 
ang masaker doon noong Nobyem- 
bre 2004. 

Malaon nang pinag-iinitan ng 
Northern Luzon Command (Nolcom) 
si Ladera dahil sa kanyang 
paninindigan. Katunayan, isa siya 
sa pinangalanan ng Nolcom bilang 
“prominenteng makakaliwang per- 
sonalidad” na “nanulsol” sa galit at 
disgusto ng mga tagaasyenda. 
Pilit na binibigyang-katwiran ng 
Nolcom ang pang-iipit nila kay 
Ladera sa pamamagitan ng pilit na 
pilit na pag-uugnay sa kanya sa 
BHB sa lugar. Ikinalat pa ng Nol- 
com na pamangkin siya ng taga- 
pagsalita ng PKP na si Gregorio “Ka 
Roger” Rosal. 

Bago ito, tinangka ring patayin 
noong Pebrero 18 sa Abuyog, Leyte 
si Fr. Allan Caparro ng Iglesia Fili- 
pina Independiente at pangala- 
wang tagapangulo ng Promotion of 
Church People's Response (PCPR) 
sa Eastern Visayas. Sugatan si Ca- 
parro at kanyang asawang si Aileen 
nang pagbabarilin sila ng tatlong 
lalaking sakay ng motorsiklo at ar- 


malawakang pagmimina sa rehiyon 
dahil sa perwisyong idinudulot 
nito sa ma- 
, mamayan sa 
GAFP-PNP "ga bulu- 
bunduking 
lugar. 

Sa isang pa- 
hayag, iniugnay ng PCPR sa pama- 
maril kay Caparro si Brig. Gen. 
Jovito Palaparan, ang bagong tala- 
gang hepe ng 8th ID na nakabase 
sa Eastern Visayas. 

Nito namang Marso 6, ipinwes- 
to ng 63rd IB ang isang armored 
personnel carrier (APC) sa tapat ng 
upisina ng Bayan Muna-Northern 
Samar at Katungod-Eastern 
Visayas sa Catarman City. Kinunde- 
na ito ng Katungod bilang 
tuwirang panghaharas sa mga pro- 
gresibong organisasyon at mga 


mado ng kal .45 baril. Si Caparro ay 
kilala sa kanyang pagtutol sa 


samahan na nagtataguyod ng 
karapatang-tao. [AB] 


Magkakambal na pasista 


NAGMAMALINIS ang imperyalismong US sa sarili nitong nakahihindik 
na rekord ng paglabag sa karapatang-tao at naghuhugas ng kamay sa 
ginagampanan nitong papel sa pagpopondo at pagsasanay sa 
reaksyunaryong hukbo sa Pilipinas sa pinakahuling mga pahayag nito 
kaugnay sa kalagayan ng karapatang-tao sa bansa. 

Sa ulat ng US State Department na pinamagatang “Country Re- 
ports on Human Rights Practices” na inilabas nitong Pebrero 28, 
tinukoy ng US na responsable sa arbitraryo, iligal at ilang kaso ng 
ekstrahudisyal na mga pagpatay, pagdukot, tortyur at detensyon ang 
mga pwersa ng AFP at PNP. Pinakakaraniwang biktima ng mga ito ay 
mga sibilyan at mga rebolusyonaryong pwersa na binansagan nitong 
mga “rebelde.” Kabilang sa pinakatampok na kaso ang walang pakun- 
dangang pamamaslang ng militar at pulis sa mga nakawelgang mang- 
gagawang bukid sa Hacienda Luisita noong Nobyembre. 

Walang ibang dapat sisihin sa ganitong rekord ng AFP kundi ang 
imperyalismong US. Mula't sapul, ang gubyerno at armadong lakas 
ng US ang siyang nagsanay, nag-indoktrina at sumuporta sa AFP at 
PNP. Sinasalamin nito ang sagad-sagarang pasistang oryentasyon ng 
militar ng US na makikita sa mga arbitraryong detensyon at tortyur 
ng mga binansagan nitong terorista sa mga kampo nito sa Guan- 
tanamo, Iraq at Afghanistan. [AB] 


Dalawang mukha ng pagbubuwis 


ukdulan na ang kalupitan ng 
C eiren US-Arroyo. Dagdag 

sa pagtaas ng kasalukuyang 
10% na VAT tungong 12%, inapru- 
bahan na rin sa reaksyunaryong 
kongreso nitong Marso ang pag- 
tatanggal sa nalalabing eksemsyon 
dito. Kumpara sa 20% pagtaas ng 
VAT, mas makamandag ang epekto 
ng pagtanggal ng mga eksemsyon. 

Kabilang sa mga papatawan na 
ng VAT ang mga produktong 
petrolyo (liban sa LPG) na pa- 
patungan ng papalaking buwis mu- 
la sa 4% sa unang taon hanggang 
12% sa pang-apat na taon at mga 
“pagkain ng mahihirap” tulad ng 
instant noodles, sardinas at iba 
pang delata na papatawan ng 6% 
VAT. Papatawan na rin ng 10% VAT 
ang mga serbisyo ng mga abugado 
at doktor. 

Hindi itinatanggi kahit ng mga 
kumpanya ng langis ang tiyak na 
pagsirit ng mga presyo ng produk- 
tong petrolyo kapag pinatawan na 
ang mga ito ng VAT. Tiyak na tataas 
din ang singil sa kuryente dahil 
langis ang ginagamit na pangga- 
tong sa mga planta ng kuryente. 
Ayon sa Napocor, P0.70/kWh ang 
minimum na maidaragdag sa presyo 
ng kuryenteng ibinebenta nito sa 
mga distribyutor. Kung papatawan 
din ng VAT ang ibang independent 
power producers (IPP), madaragda- 
gan ng P0.80/kWh hanggang 
P1/kWh ang singil ng Meralco dahil 
bukod sa binibili nito sa Napocor, 
Napocor, bahagi ng kuryenteng ibi- 
nebenta ng Meralco sa publiko ay 
binibili nito sa mga IPP. 

Ang malilikom na pondo ng 
gubyerno mula sa pagtatanggal ng 
eksemsyon sa VAT ay dagdag sa 
nakukuha na ng gubyerno na buwis 
mula sa mga produktong petrolyo 
tulad ng diesel (P1.63/litro), fuel 
oil (30 sentimo) at gaas (60 senti- 


mo). Gayundin, dagdag ito sa 
P0.0929/kWh na 
pagtaas ng singil 
ng Meralco na pi- 
nahintulutan ng re- 
himen nito lamang 
Pebrero batay sa © 
deferred account- 
ing adjustment o tan- 
tyang pagkalugi ng 
kumpanya sa susu- 
nod na dalawang 
taon. 

Kagyat at direkta 
ang epekto ng pagtaas 
ng VAT sa mamamayan 
dahil ito ay buwis sa 
konsyumer at hindi 
sa prodyuser. Isa ito 
sa mga prayoridad na 
batas ng rehimeng US-Arroyo dahil 
sa laki at saklaw ng kitang 
mahuhuthot. Kabaligtaran nito ang 
binabalewalang pagpapataw ng VAT 
o anumang dagdag na buwis sa 
mga luho tulad ng mga mama- 
haling relo, imported na pagkain, 
alahas, yate, pribadong eroplano, 
pabango, byahe sa ibang bansa at 
mga laruang hitech. 


Hees sumisirit pataas ang 
pasaning buwis ng mama- 
mayan, tuluy-tuloy na tinatamasa 
ng malalaking dayuhan at lokal na 
kumpanya ang pagbaba ng kani- 
lang mga obligasyon sa buwis. 
Pansinin ang sumusunod: 

Mula sa Comprehensive Tax Re- 
Jorm Program (CTRP) ng 1998: Ang 
buwis sa kita kapwa para sa 
dayuhan at lokal na kumpanya ay 
34%. Noong Enero 1, 1999, ibina- 
ba ito tungong 33%; at muli noong 
Enero 1, 2000 tungong 32%. 

Mula sa Omnibus Investment 
Code of 1987 (para sa mga kum- 
panyang nasa “investment priority 
areas” tulad ng pagmimina) at £x- 


port Development Act (para sa mga 
kumpanya sa loob ng mga export 
processing at special zones): Apat 
hanggang anim na taong libre sa 
pagbabayad ng buwis sa kita ang 
mga kumpanya. Sa halip, kailangan 
lamang magsentro ang mga ito ng 
5% ng kanilang kabuuang kita. Lib- 
re sa pabubuwis ang kanilang gina- 
gamit na imported na makinarya at 
may bawas ang buwis para sa mga 
lokal na kagamitan. Maaaring kal- 
tasin mula sa kanilang buwis sa ki- 
ta ang hanggang 50% ng gastos sa 
paggawa at pagsasanay (labor and 
training expenses). Sarisari rin ang 
mga eksemsyon at diskwento sa 
buwis sa iba pang dayuhan at lokal 
na serbisyo at kagamitan, kabilang 
ang transportasyon, distribusyon 
at pag-angkat ng yaring produkto. 
Walang buwis para sa buu-buong 
paglalabas ng kita mula sa bansa. 
Espesyal para sa mga dayuhang 
kumpanya sa pagmimina: Dagdag 
sa lahat ng insentibong nakasaad 
sa Omnibus Investment Code, tata- 


m" 


sundan sa “Buwis...”, pahina 5 

Pinalulutang ng utang 


oong Disyembre 2004, ang 
INE utang ng reaksyu- 

naryong gubyerno ay umabot 
na sa P3.8 trilyon. Lumaki ito nang 
13.6% kumpara noong katapusan 
ng 2003. Kung isasama ang utang 
ng mga pampublikong korporasyon 
at mga utang na ginarantiyahan ng 
gubyerno, aabot sa P5.9 trilyon 
ang kabuuang pampublikong utang 
ng Pilipinas. 

Hindi sasapat ang inaasahang 
malilikom na pondo para sa taong 
2005 para mabayaran ang iti- 
nakdang bahagi ng utang. Upang 
tustusan ang tinatayang depisit sa 
badyet na ibubunga nito, kakaila- 
nganin ng rehimeng Arroyo na mu- 
ling mangutang. Noong Enero ay 
naglabas na ito ng $1.5 bilyong 
halaga ng mga bono (mga sertipiko 
ng pangungutang ng gubyerno sa 
publiko). Nakatakda itong mangu- 
tang ng hanggang S4 bilyon sa 
loob ng kasalukuyang taon. 

Malaon nang nabubuhay ang 
reaksyunaryong gubyerno sa pama- 
magitan ng malawakang pangu- 
ngutang. Bagsak ang lokal na pro- 
duksyon na nakatuon sa eksport 
dahil sa pagkitid ng dayuhang 
pamilihan para sa mga produktong 
iniluluwas mula sa Pilipinas. 

Di rin signipikante ang kapital 
na pumapasok sa bansa. Katu- 
nayan, tatlong taon nang hindi 
umaabot sa $1 bilyon ang 


“Buwis...”, mula sa pahina 4 


dayuhang pamumuhunan sa Q 
bansa. Noong 2004, bu- 3 
magsak nang 54% (5680 
milyon) ang dayuhang 
pamumuhunan kumpara 
sa 2003. Katulad ng 
nakaraang halos li- 
mang taon, ang direk- 
tang puhunan ay 
nakatuon lamang sa 
sektor ng 
telekomu- 8Y 
; d G 
nikasyon 
at nitong 
taon, sa 


na pamu- 
muhunan 
ng Kirin 
Brewery 
Inc. ng 

Japan sa pagpapalawak ng San 
Miguel Corporation. 

Noong 2004, umabot sa $595 
milyon ang depisit sa balance of 
payments ng bansa. Napigilan la- 
mang ang pagsirit nito dulot ng 
pangungutang ng gubyerno ng 
$1.5 bilyon nitong Enero at ng 
wala pang kapantay na paglaki ng 
remitans ng mga overseas contract 
worker na umabot sa $8.5 bilyon 
noong nakaraang taon. 

Upang kumbinsihin ang mama- 
mayan na lunukin ang sunud-sunod 
na mga bagong buwis, nais ng re- 
himeng US-Arroyo na palabasing 


sila ang makikinabang sa 
malilikom na pondo. Ngunit 
taliwas dito ang badyet 
para sa taong 2005 na 
walang kakurap-kurap 
na pinagtibay ng 
senado at kongreso. 
Sa pag-aaral ng 
mga ekonomista, aa- 
bot sa 60% o P545 
bilyon ng P908 bil- 
yong pambansang 
badyet ang aw- 
tomatikong mapu- 
punta sa pagbaba- 


yad sa utang. 
Tatlumpung por- 
syento naman 


ang nakalaan pa- 
ra sa panloob na 

gastusin ng reak- 
syunaryong gubyerno at militar. 
Malaking bahagi ang namantine 
para sa kinasusuklamang pork bar- 
rel ng mga pulitiko. Sampung 
porsyento na lamang ang nalalabi 
para paghati-hatian ng edukasyon, 
kalusugan at iba pang batayang 
serbisyo. 

Kumpara sa nakaraang limang 
taon, tuluy-tuloy na lumiliit ang 
porsyento na nakalaan para sa mga 
batayang serbisyo. Aabot lamang 
sa 2.5% ng pambansang kita ang 
napupunta sa edukasyon habang 
0.3% lamang ang napupunta sa 
serbisyong pangkalusugan. [AB] 


masain ng mga dayuhang kumpanya sa pagmimina 
ang paglilibre sa lahat ng pambansang buwis mula sa 
konstruksyon at pagpapaunlad ng kanilang mga ope- 
rasyon hanggang sa mabawi na ang ipinuhunan nila. 

Sa laki ng nawawalang buwis sa gubyerno dahil sa 
katakut-takot na mga eksemsyong ito, kanino hinu- 
huthot ng gubyerno ang malaking bahagi ng kita ni- 
to mula sa pagbubuwis? Ayon sa mga pag-aaral, hin- 

di nagbabayad ng karampatang buwis sa kanilang mga 
kita ang pinakamayayamang burukrata, kumprador at 
panginoong maylupa. Umabot lamang sa P7 bilyon ang 
binayaran ng mga negosyante at kumprador noong 
2003. Kumpara rito, umabot sa P76 bilyon ang bina- 
yarang buwis sa kita ng mga manggagawa at kawani. 
Aabot sa 18% ng kabuuang kita ng gubyerno na nag- 
mumula sa buwis ay mula sa income tax, at halos 27°% 
nito ay mula sa mga sahurang manggagawa. [AB] 


Pangunahing biktima ng kagutuman 
ang maralitang kababaihan 


ng kababaihan ang pinaka- 
JN res binibiktima Afa 


ng laganap na kagutu- [/ 
man ngayon sa bansa. Pangu- W 
nahing dahilan ang kanilang BR 
karalitaan. Salik din ang mas t 


N 
lipunan sa mga babae. | | 

Habang ang mga babae 
ay sangkot din sa pro- 
duksyon ng pagkain at 
siyang nagluluto at 
naghahain, agrabyado 
sila sa dami at sustan- 
sya ng kanilang ki- 
nakain. 

Sa pagkabata pa 
lamang ay litaw na ang 
pagkaagrabyado ng kababai- 
han. Ayon sa isang Young 
Adult Fertility and Sexuality 
Study noong 1994, aabot sa 
6% ng mga batang babaeng 
Pilipino ay anemic kumpara sa 
1% lamang ng mga batang lalaki. 
Karaniwang dahilan ng anemia ay 
kakulangan sa sustansyang iron. 

Walang malaking ipinagbago 
ang kalagayan ng mga batang 
babae mula noon. Noong 1998, 
mas mataas nang 2% ang bilang ng 
mga batang babae na edad 0-5 
taon na namamatay kumpara sa 
mga batang lalaki. Noong 2001, 
mas maraming batang babae na 
edad 0-5 taon din na kulang sa 
timbang kumpara sa mga batang 
lalaki. Sa pag-aaral sa isang 
barangay sa Puerto Princesa, 
Palawan noong 2002, natuklasan 
na 35.6% ng mga batang babaeng 
nasa gayong edad ang malnour- 
ished kumpara sa 14.7% ng mga 
batang lalaki. Karaniwang dahilan 
nito ang nakagawiang pagbibigay- 
prayoridad sa pagpapakain nang 
mas marami sa mga batang lalaki 
kaysa sa mga babae, lalupa't 

walang sapat na pagkain para sa 
buong pamilya. Sa ibang 
N pagkakataon, pinakakain mu- 


i Al na ang mga lalaking bata at 


(4A nasa edad, at pinagtitiya- 
| gaan na lamang ng mga 
i babae sa pamilya ang anu- 
Y mang tira nila. 

Ito at ang kakulangan 
ng iba pang sustansya sa 
pagkabata pa lamang ay 
nagiging sanhi ng 
pagiging masasakitin 
ng malaking bilang 
so, ng mga babae 
nila. 
Dahil dito, sila ay 
.nagbu- 
buntis 
at nag- 
luluwal 
Z` ng  masasakitin 
"ding mga sanggol. 
Tatlumpu't anim sa 
bawat 1,000 sanggol na isinisilang 
sa Pilipinas ang namamatay bago 
sila umabot ng isang taong gulang, 
isa sa pinakamataas na tantos ng 
infant mortality sa buong mundo. 

Napakabulnerable ng kalusugan 
ng mga babaeng nagdadalantao sa 
Pilipinas. Noong 2000, may 
abereyds na sampung babae ang 
namamatay bawat araw dahil sa 
ibat ibang dahilang may kaug- 
nayan sa pagbubuntis at panga- 
nganak. Ito pa rin ang nangungu- 
nang dahilan ng pagkamatay ng 
mga babae sa bansa. Aabot naman 
sa 43.9% ng mga buntis at 42.2%% 
ng mga nagpapasusong ina ang 
may iron deficiency anemia. Ang 
malalang anemia ang pangunahing 
dahilan ng pagkamatay ng mga 
babaeng nanganganak. Ang ane- 
mia naman sa mga nagpapasusong 
ina ay salik sa pagiging sakitin din 
ng kanilang pinasususong sanggol. 


Sa pangangalaga ng pamilya, 
kadalasan ang kababaihan ang 
nagsasakripisyo nang malaki ha- 
bang pilit nilang pinagkakasya ang 
kakarampot na kita ng pamilya. 
Nariyang magtiis na lang sila sa 
ilang higop ng malabnaw na kape, 
mapakain man lamang ng instant 
noodles ang kanilang mga anak. O 
kaya'y sa taas na rin ng presyo ng 
instant noodles ngayon, kung min- 
sa'y toyo, bagoong o kahit asin ay 
ipinauulam na rin nila. Padami 
nang padami ang ganitong kaso, 
lalupa'tt ayon sa isang pag-aaral 
noong 2001 pa lang ay mahigit 
40% na ng mga pamilyang may 
pinakamabababang kita sa Metro 
Manila ang nag-uulam ng ganito. 

Sa kabila nito, ni wala sa pra- 
yoridad ng gubyernong Arroyo ang 
pag-aalaga sa kalusugan ng marali- 
tang kababaihan at mga bata. Isa 
ang kalusugan sa tumatanggap ng 
pinakamababang halaga sa badyet 
ng gubyerno sa 2005. Pinaglaanan 
lamang ng P10.3 bilyon ang De- 
partment of Health, ikapito sa 
siyam na departamento ng gubyer- 
no. Kumpara rito, P301.7 bilyon 
ang inilaan sa bayad-utang. 

Ayon din sa isang ulat ng World 
Bank, 0.6% lamang bawat taon 
ang ibinababa ng bilang ng mga 
batang edad 0-5 taon na may mal- 
nutrisyon--mas mabagal kaysa sa 
nagagawa ng Cambodia, Laos at 
Burma, na ilan sa pinakamahihirap 
na bansa sa Southeast Asia. 

Malala pa rito, sarisari pang 
pabigat na buwis ang ipinapataw 
ng rehimen, na makapagpapataas 
sa presyo ng mga pangunahing bi- 
lihin tulad ng pagkain, at tiyak na 
makapagpapalala sa suliranin ng 
kagutuman at malnutrisyon, laluna 
sa hanay ng maralitang kababai- 
han. [AB] 

Pandaraya sa bilihan ng saging, nilalabanan 


aganap ang pagtatanim ng 
Lass ng mga magsa- 
saka sa South Quezon. 
Isa ito sa mga sekundar- 
yong produktong agrikul- 
tural at isa rin sa mga 
pangunahing pag- 
kain ng mamama- 
yan. Dito kumuku- 
ha ang mga mag- NG 
sasaka ng dagdag NA CG 


na kita sa pana- AS WA 
INING 


hong wala pang 


makokopra, ang Thi 

pangunahin ni- S 

lang pinagkakakit- TLS E 

aan. E 
Binibili ng mga 


komersyante ang saging bilang sari- 
wang prutas. Ang saging ay isa sa 
pangunahing sangkap sa paggawa 
ng ketsap. Ginagawa namang ba- 
nana chips ang hilaw na saging ha- 
bang minamatamis o ginagawang 
sangkap sa paggawa ng suka at alak 
ang mga hinog na hinog na. 
Kinukuha rin ang oil flavors nito 
para pampalasa sa mga pagkain at 
inumin gaya ng tsaa. Nakatutulong 
din ito sa paggamot sa maraming 
sakit tulad ng anemia, mataas na 
presyon at iba pang mga karam- 
daman. 

Maliitan, hiwa-hiwalay at atra- 
sado ang produksyon at bentahan 
ng saging sa prubinsya, di tulad sa 
malalaking plantasyon ng mga 
kumpanyang  transnasyunal at 
asyenda ng saging sa Mindanao. 
Karaniwang nagtatanim ng saging 
sa maliliit na niyugan ang mga ma- 
ralita at panggitnang magsasakang 
kapos na kapos ang kinikita. Isang 
taon ang pag-aalaga sa saging bago 
ito magbunga. 

Maliliit na komersyante na nasa 
sentro ng mga sityo o barangay ang 
karaniwang binabagsakan ng mga 
produktong saging. Binibili nila ang 
saging sa halagang P40-45/daan. 

Kalimitan, ang mga 
komersyante 
Ga ang direk- 


tang nag- 


komersyante. 

Ang bilihang “may bali” ay na- 
gaganap kapag sa pagtetenor ng 
komersyante ay ituring niyang 
maliliit ang saging na binibili. Dala- 
dalawa rin ang bilang at ang bawat 
pares ay pepresyuhan na lamang ng 
50 sentimos (o 25 sentimos 
bawat isa) imbes na karaniwang 
40-45 sentimos bawat isa. 

Sa “limahan”, palima-lima 
ang bilang sa isang piling ng 


A) saging. Anumang sosobra rito 


bibyahe ng mga saging paluwas ng 
Maynila o nagbebenta nito sa mga 
byahero sa halagang P75-80/daan. 
Umaabot sa minimum na 15,000- 
20,000 pirasong saging ang karga 
kada byahe sa loob ng isang linggo. 
Sa pangkalahatan, binabarat ng 
mga komersyante ang mga magsa- 
saka sa pamamagitan ng pagtatakda 
ng napakababang presyo ng saging, 
pandaraya sa bilangan at arbitrar- 
yong pagsosortido at pagtetenor o 
pagtakda ng kalidad ng saging. Na- 
pakalaki ng kita ng mga ito dahil 
mula sa bilangang por piraso ay du- 
modoble ang presyo ng saging sa 
mga syudad o sentrong bayan kung 
saan por kilo na ang bilihan. 
Kadalasa'y nagmumula sa pag- 
bibilang ng saging ang pandaraya 
ng komersyante upang magkamal ng 
napakalaking tubo. Kabilang dito 
ang sistemang “pitaw” at “talsik,” 
“may bali,” “timahan” at “panilyo”. 
Sa sistemang “pitaw”, dala- 
dalawa ang pagbibilang ng saging 
sa isang piling. Karaniwang walang 
pares ang bawat dulo nito dahil may 
isa o dalawang pirasong saging na 
nalalagas sa piling. Ang walang ka- 
paris na piraso ay itinuturing na 
“pitaw” at libre itong napupunta sa 


(halimbawa'y tatlong piraso) ay 
itinuturing na “talsik” at libre 
ring napupunta sa komersyante. 

Kapag ang bilang ng saging ay 
umaabot naman ng 100 piraso, may 
libreng kalahating piling ang ko- 
mersyante na kung tawagin ay “pa- 
nilyo. ” Kung umabot ng 500 piraso, 
may “panilyo” naman na isang pil- 
ing. Pinipili ng komersyante ang 
pinakamalaking piling bilang “pani- 
lyo.” 

Ang paglaban sa pandaraya sa 
sistema ng bilangan at mataas na 
tenor sa produkto ng saging ay 
isang bahagi lamang ng kabuuang 
laban para pataasin ang presyo ng 
lahat ng mga produktong bukid. 
Ang tuluy-tuloy na pakikibaka para 
sa kagyat na kapakinabangan ng 
mga magsasaka ay bahagi ng hak- 
bang-hakbang na pagsusulong ng 
rebolusyong agraryo. 

Kasabay nito, pinalalakas at 
pinalalawak ang mga samahang 
magsasaka hanggang sa sumaklaw 
na ang mga ito ng buu-buong mga 
baryo. Sa hinaharap, maaaring 
magsilbing kooperatibang pampro- 
duksyon ang mga samahang 
magsasaka upang kolektibo nilang 
maharap ang mga mapagsamanta- 
lang komersyante at ibayong maigi- 
it ang makatarungang presyo para 
sa kanilang mga produkto at iba 


pang benepisyo para sa mga 
magsasaka. JAB 

Sinu-sino ang kaakbay ng Akbayan? 


usunggaban ni Walden Bello 
S- ng kanyang Akbayan ang 

lahat ng oportunidad para 
magkaroon ng prestihiyo at kredi- 
bilidad—dalawang bagay na ku- 
lang sa pagsisikap nilang siraan 
ang rebolusyonaryong kilusan sa 
Pilipinas. 

Ginagamit nila ngayon ang pa- 
ngalan ni Presidente Hugo Chavez 
ng Venezuela, isa sa mga pinaka- 
prominenteng kalaban ng mga 
imperyalistang patakaran ng US. 
Pinalalabas ni Bello na kakampi 
niya si Chavez sa kanyang kampan- 
yang paninira. Ipinagyayabang 
niyang inalok pa siya ni Chaves na 
manirahan na lamang sa Venezuela. 

Kahiya-hiya ang oportunistang 
pag-angkas ni Bello sa prestihiyo 
ni Chavez. Hindi nito mapagtatak- 
pan ang katotohanang kapatid na 
partido ng kanyang Akbayan ang 
isa sa mga pinakatiwali at pinaka- 
reaksyunaryong partido pulitikal sa 
Venezuela na mula 1998 ay walang 
inatupag kundi magpakana para 
ibagsak ang popular na gubyerno 
ni Chavez. 

Ang partidong Accion Democra- 
tica (AD), katulad ng Akbayan, ay 
kasapi ng sosyal-demokratikong 
Socialist International (SI). Isa ito 
sa mga pwersa sa likod ng kude- 
tang inisponsor ng US laban kay 
Chavez noong 2002. 

Gayon na lamang ang pagka- 
muhi ng AD kay Chavez. Sa loob ng 
tatlong dekada mula 1958, ang AD 
ay nakipaghalinhinan sa kasinti- 
wali at kasinreaksyunaryong par- 
tidong COPEI sa paghawak sa gub- 
yerno ng Venezuela. Natapos ang 
maliligayang araw ng AD nang ma- 
halal bilang presidente si Chavez 
noong 1998. 

Kung talagang maghahanap si 
Bello ng mapagkakanlungan, hindi 
niya iyon matatagpuan sa Vene- 
zuela. Akala ba niya ay makatutu- 

log siya nang mahimbing sa 
Venezuela samantalang ang mama- 
mayan doon ay 
muhing-muhi sa 7 
lahat ng kapa- 
nalig ng mga lu- 
mang par- 
tidong mata- 
gal na nagpaka- 
sasa sa poder at 
nagpahirap sa ka- 
nilang bansa? 
Ang dapat 
gawin ni Wal- 
den Bello, at 
gayundin ni 
Etta Ros- 
ales at la- 
hat ng ka- 
partido nila, ay 
magpakatotoo 
sa sarili. Ang 
Akbayan ay isang 
partidong nakasa- 
bit sa pundilyo ng 
reaksyunaryong 
sistema. Kung na- 
niniwala na rin 
sila sa sariling ka- 
sinungalingan 
na sila ay pro- 
gresibo, dapat 


lamang 
tingnan kung sinu-sino ang mga 


nilang 


kapwa nila kasapi ng SI. 
Masasalamin nila ang kanilang ka- 
suklam-suklam na itsura. 


Ang mga ipinagmamalaking 
kapatid ng Akbayan sa SI 

Marami sa mga kasapi ng SI ay 
mga partidong may kontrol sa 
reaksyunaryong gubyerno ng kani- 
kanilang bansa. May mga tu- 
matayo ring pangunahing partido 
ng reaksyunaryong oposisyon ka- 
tulad ng AD. Kabilang din sa SI 
ang maraming repormistang par- 
tidong nagsisilbing palamuti ng 
reaksyunaryong naghaharing sis- 
tema sa iba't ibang dako ng mun- 


f 


do. 
Ilan sa mga ipinagmamalaking 


kapatid ng Akbayan: 
D 


1. The Labour Party. 


Nasa poder ngayon sa im- 
N peryalistang United King- 
dom. Pinamumunuan ni 
Prime Minister Tony Blair. 
Pangunahing katuwang ng US 
sa agresyon sa [Iraq at 
Afghanistan. 

2. Israel Labor Party. 
Nakikipaghalinhinan sa par- 
“idong Likud sa paghawak sa 
gubyerno ng Israel, ang 
pangunahing katuwang ng 
US sa imperyalistang pag- 
hahari sa Middle East. 

3. German Social De- 
mocratic Party. Nasa poder 
ngayon sa imperyalistang 
Germany. Pinamumunuan 
A ni Chancellor Gerhard 
f Schröder. Katu- 
wang ng US sa 
pagsalakay sa 
Afghanistan 
noong 2001. 
4.Socialist 
Party. Isa sa mga 
dominanteng partido sa imperyal- 
istang France. 

5. Nepali Congress Party. 
Dominanteng partido sa reaksyu- 
naryong parlamento ng Nepal. 
Pangunahing tagapagtaguyod ng 
pyudal na monarkiyang konsti- 
tusyunal sa bansa. 

6. Institutional Revolution- 
ary Party. Dominanteng partido sa 
gubyerno ng Mexico mula 1929. 
Kilalang-kilala sa katiwalian at pa- 
nunupil sa mamamayan. 

7. Partido Demokratiko So- 
syalista ng Pilipinas. Opor- 
tunistang partido ni Norberto 
Gonzales, ahente ng CIA at pasis- 
tang security adviser ng rehimeng 
US-Arroyo. JAB] 

Sa lahat ng kalaban 
ng imperyalismo 


sa sa pinakamasasamang maaring sapitin ng isang aktibis- 
tang anti-imperyalista ang masaktan, mapaslang, o sa kaso ni 
Hugo Chavez at Fidel Castro ng Cuba, mapatalsik sa poder sa pa- 
mamagitan ng isang lantarang bira ng US at mga kampon nito. 

Subalit wala nang mas sasama pa sa malinlang at mata- 
ngay ng matatamis na salita ng mga nagkukunwang anti-im- 
peryalista ngunit sa katotohana'y makakamandag na ahas. 

Nagkalat ngayon ang mga ahas na ito. Nasa likod sila, at 
madalas ay nasa harap din, ng iba't ibang internasyunal na or- 
ganisasyon at porum na kunwa'y bumabatikos sa imperyalis- 
tang globalisasyon subalit ang tunay na intensyon ay ilayo 
ang mamamayan ng daigdig sa progresibo at rebolusyonaryong 
landas ng paglaban at tiyakin ang pagpapatuloy ng ligaya ng 
mga imperyalista. 

Umiikot sila sa buong mundo at pinalalaganap ang kani- 
lang mapanlinlang na mensahe gamit ang mga pondo mula sa 
Ford Foundation at iba pang imperyalistang institusyon. 

Nangungunang halimbawa ng mga porum na ito ang World 
Social Forum at ang Focus on the Global South. Sa dalawang 
ito, at sa ilang iba pa, kabilang sa mga lider si Walden Bello. 
Si Bello, na wala namang pinaninindigan kundi mga reporma 
sa sistemang imperyalista, ay ipinakikilala sa mga porum na 
ito bilang “pangunahing tagapagsalita laban sa globalisasyon.” 

Ginagamit ni Bello ang kanyang mga internasyunal na ug- 
nay upang atakehin ang mga progresibo, pambansa- 
demokratiko at anti-imperyalistang organisasyong masa sa 
Pilipinas. Katulad ng propaganda ng militar, inakusahan niya 
ang Kilusang Mayo Uno, Kilusang Magbubukid ng Pilipinas, 
Bagong Alyansang Makabayan at ang Ibon Foundation bilang 
mga prente ng Partido Komunista ng Pilipinas (PKP). 

Bahagi ito ng kanyang kampanya para siraan, hatiin at 
pahinain ang anti-imperyalistang kilusan sa Pilipinas. Pangu- 
nahin niyang inaatake ang PKP at si Kasamang Jose Maria Si- 
son. Ipinagkakalat niya sa buong mundo ang kasinungali- 
ngang balak siyang likidahin ng PKP-BHB na binabansagan 
niyang pasista. 

Marapat lamang paalalahanan ang lahat ng pwersang ma- 
tapat na naninindigan laban sa imperyalistang “globalisa- 
syon” na hadlangan ang kampanya ni Bello para pag-away- 
awayin at hatiin ang internasyunal na hanay laban sa im- 
peryalismo. 

Sa harap ng walang awat na pananalanta ng imperyalismo 
sa mamamayan ng daigdig, napakahalagang palawakin at 
pagkaisahin sa isang pandaigdigang prenteng anti-imperyalis- 
ta ang mga pagsisikap ng mga tunay at matatapat na pwer- 
sang progresibo at rebolusyonaryo sa buong mundo. Dapat ibi- 
lang sa mga pagsisikap na ito ang kolektibong pagmamatyag 
sa sariling hanay upang hindi makapuslit ang mga mapangha- 
ting katulad ni Walden Bello. [AB] 

Sino si John 
Neg roponte? 


agad-saga- 
rang pa- 
sista. Eks- 


perto sa mga 
iligal na opera- NI 
syong militar. y “NZ MSY 
Ilan lamang ito Y “ Ke 
sa mga katangi- 1x 
an ni John Ne- 

groponte--ba- 
gong hirang na 
hepe ng National 
Counter-Terrorism 1 
Center (NCC) ng | 

US. 4 


Ang karanasan ni Negroponte sa ar- 
madong kontra-rebolusyon ay kabilang sa 
mga pangunahing batayan ni George W. 
Bush sa kanyang pagkakahirang sa NCC— 
ang tinatagurian ngayong “super-ahen- 
sya” na mamamahala sa 16 na ahensya ng 
paniktik sa buong US. Kabilang sa ipatila- 
lim dito ang Central Intelligence Agency, 
Federal Bureau of Investigation at Nation- 
al Security Agency. Binuo ito ng bagong 
US Intelligence Law na pinirmahan ni 
Bush noong Disyembre. 

Si Negroponte ay dating ambasador sa 
Iraq at dati ring ambasador sa Pilipinas. 
Bilang pinuno ng NCC, responsibilidad 
niya na ikoordina ang lahat ng mga ahen- 
syang may kinalaman sa paniktik. Magpa- 
patupad ang NCC ng mga hakbang para 
higpitan ang mamamayan at mga 
dayuhang pinaghihinalaan nilang teroris- 
ta. Patitindihin din nito ang pagmaman- 
man sa mga bansang kanlungan diumano 
ng mga terorista o nagpopondo sa mga 
ito. 

Bago pa man muling mahalal si Bush, 
ipinagpipilitan na niyang maisabatas ang 
US Intelligence Bill. Isa ito sa mga unang 

batas na pinirmahan niya pagkapanalo baga- 
mat malawakan at mariin ang pagkundena 
ng mga mamamayan ng US dito. Lalo lamang 
nitong yuyurakan ang karapatang sibil ng 
mamamayan, anila. Bukod rito'y malaking 
pondo ng gubyernong US ang ilalaan sa 
paniktik lamang (540 bilyon). 

Bilang ambasador ng US sa Honduras 
(1981-85) sa ilalim ng gubyerno ni Ronald 
Reagan, inaprubahan ni Negroponte ang 
pagsasanay ng CIA sa mga death squad ng 
maka-US na gubyerno sa Honduras. Walang 
pakundangang pumatay ang mga death 
squad na ito ng maraming sibilyan at mga 
myembro ng oposisyon. Sinanay din ng CIA 
sa Honduras ang mga maka-Kanang merse- 
naryong tropa na naghasik ng gulo sa El Sal- 
vador. Pinamunuan din ni Negroponte ang 
pagsasanay sa Contra, ang mersenaryong 
grupong paramilitar na kampon ng CIA na 
siyang nagpabagsak sa mga Sandinista sa 
Nicaragua. Dito inilabas ang CIA manual, 
isang manwal ng terorismo na nagtuturo sa 
pambobomba at pananabotahe ng iba't 
ibang imprastrukturang sibilyan tulad ng 
mga daungan, paliparan, suplay ng tubig at 
kuryente. Dahil sa lahat ng ito, binansagan 
siya ng Council on Hemispheric Affairs, isang 
ahensya sa kongreso ng US, na “berdugo ni 
Reagan.” 

Pagkaretiro niya sa gubyerno, nagtraba- 
ho siya bilang executive vice president for 
global markets sa McGraw-Hill, ang kumpa- 
nyang nagmamay-ari ng Standard and Poor's 
na naggagrado sa pinansyal na katayuan ng 
iba't ibang bansa sa daigdig. Pinabalik siya 
sa serbisyo sa gubyerno upang pamunuan sa 
UN ang pagkuha ng suporta sa panggegera 
sa Iraq, bagay na hindi niya nakamit. Inili- 
pat siya sa Iraq bilang ambasador ng US 
nang mailuklok na ng US ang papet na gub- 
yerno sa bansa. 

Malinaw ang espesyalisasyon ni Negro- 
ponte sa saywar at pailalim na mga paraan 
ng pagpapabagsak sa mga kinakalaban ng 
US. Sa kanyang pamumuno, aasahan ang 
paggamit ng maruruming taktika tulad ng 
tortyur at asasinasyon ng mga itinuturing na 
kalaban ng US, pagbubuo ng mga death 
squad at subersyon ng mga establisadong 
gubyernong naggigiit ng kasarinlan laban sa 
US. ABI 

MATATAGUMPAY NA OPENSIBA NG BHB Tey 


Tinyente ng Air Force, 
napatay sa engkwentro sa Batangas 


ISANG tinyente ng Philippine Air Force (PAF) ang na- 
patay habang nasugatan ang dalawa pang sundalo 
nang makasagupa nila ang isang yunit ng Bagong 
Hukbong Bayan (BHB) noong Pebrero 22 sa Barangay 
Cumba, Lian, Batangas. Pinamumunuan ni 1Lt. Moreno 
Corbito ang siyam-kataong patrulya ng 730th Combat 
Group ng PAF nang tamaan siya ng isnayper ng BHB. 

Ang pangkat ni Corbito ay bahagi ng pinagsanib na 
pwersa ng 730th Combat Group ng PAF at ng 401st at 
402nd Provincial Mobile Group ng Batangas PNP. Sinu- 
suyod nila noon ang isang lugar sa Barangay Cumba 
nang magsimula ang labanan bandang 6:30 ng umaga. 

Dahil sa kanilang pagkatalo, pinagbabaril ng mili- 
tar hanggang mapatay ang dalawang sibilyan. Pilit ni- 
lang pinalalabas na mga kasapi ang mga ito ng BHB. 
Dalawa pang sibilyan ang arbitraryong hinuli at inaku- 
sang BHB. Ayon sa KARAPATAN-Batangas, iligal na 
ikinulong ang dalawa sa Air Force Base sa Nasugbu. 
Dagdag dito, dalawang bahay sa baryo ang sinunog ng 
mga tropa ng militar. 

Bunsod ng karahasang ito, nilisan ng taumbaryo 
ang kanilang mga sakahan at tirahan sa apat na baryo 
ng Lian (Cumba, Puting Kahoy, Umayingan at Kapito) 
at tumungo sa mga lugar na malapit sa haywey. 

Ang matitinding operasyong militar sa apat na bar- 
yong ito ang tugon ng rehimen sa mahigpit na pagtu- 
tol ng mamamayan sa napipintong pagtatayo rito ng 
San Miquel Complex, proyekto ng malaking burgis 
kumprador na si Eduardo “Danding” Cojuangco. Tinutu- 
tulan din ng mamamayan ang pagtatayo sa lugar ng 
isang planta ng semento. 


2 sundalo patay, 3 sugatan sa ambus 
sa Misamis Occidental 


DALAWANG sundalo ang napatay at tatlo pa ang nasu- 
gatan nang ambusin sila ng mga Pulang mandirigma 
ng BHB nitong Pebrero 28 sa Sapang Dalaga, Misamis 
Occidental. 

Bandang alas-10 ng umaga nang tambangan ng 
mga gerilya ang isang dyip ng Philippine Army na may 
lulang mga sundalo mula sa 10th IB na pinamumunuan 
ni Lt. Col. Pedro Andanar. Isa sa mga napatay si 1Lt. 
Asangi Tumpilan. 


ANG BAYAN Marso 7, 2005 

Planong busalan ang midya, 
binatikos 

MARIING binatikos ng Partido Komu- 
nista ng Pilipinas (PKP) ang plano ng 
Armed Forces of the Philippines 
(AFP) na parusahan ang mga mama- 
mahayag na nakikipanayam sa mga 
binansagang terorista. Kabilang ito 
sa nais isusog ng AFP sa mga panu- 
kalang batas laban sa terorismo na 
itinutulak ngayon ng Malakanyang. 

Sa isang pahayag, sinabi ni Gre- 
gorio "Ka Roger" Rosal, tagapagsali- 
ta ng PKP, na nais pagbawalan ng 
rehimen ang mga rebolusyonaryo na 
magpahayag ng kanilang mga ideya 
na di hamak na superyor at mas 
makatotohanan kaysa sa mga kasinu- 
ngalingan at misimpormasyon na 
palaging ipinagkakalat ni Arroyo at 
ng kanyang mga tagapagsalita sa AFP 
at Malakanyang. "Sa katuus-tuusan," 
aniya, "gagamitin ito ng rehimeng 
Arroyo para supilin ang mga tumutu- 
tol sa mga maka-imperyalista at kon- 
tra-mamamayang patakaran ng gub- 
yerno, kabilang na ang mga mangga- 
gawa at magsasakang nakikibaka 
para sa pagtataas ng sahod at tunay 
na reporma sa lupa." 

Nanawagan si Ka Roger sa mama- 
mayan na mariing tutulan ang Anti- 
Terrorism Bill sa pamamagitan ng 
paglulunsad ng mga militanteng 
pakikibaka. 

Binatikos din ng National Union 
of Journalists of the Philippines 
(NUJP) at mga tagapagtaguyod ng 
karapatang-tao ang naturang panu- 
kala. Ayon sa NUJP, walang kapara- 
patan ang AFP o anumang ahensya 
ng gubyerno na supilin ang isang 
karapatang nakasaad sa konstitusyon 
sa batayan ng kadalasa'y maling pa- 
ngangatwiran nito. 

Inihalintulad naman ito ng 
Katungod-Eastern Visayas sa batas 
militar, "dahil iisang panig lamang 
ang pwedeng marinig ng mama- 
mayan." 


ANG BAYAN Marso 7, 2005 


Paglaban sa malawakang pagmimina, 
tumitindi 


PAPALAWAK at papatatag ang oposisyon ng samutsaring grupo at 
organisasyon sa malawakang pagmimina na isasagawa alinsunod sa 
Philippine Mining Act of 1995. Naitayo at gumugulong na ang 
alyansang Defend Patrimony na binubuo ng mga militanteng orga- 
nisasyon, progresibong partido, institusyon at mga grupong 
pangkapaligiran na nangakong lalaban sa mga operasyon ng mga 
kumpanya ng pagmimina. Kabilang din sa pinakamariing tumututol 
ang mga grupo sa simbahan katulad ng Promotion of Church 
People's Response at National Secretariat for Social Action (NASSA)- 
Justice and Peace ng simbahang Katoliko. 

Sa kongreso, nagsampa na ng panukalang batas ang pitong ki- 
natawan para mapawalambisa ang Mining Act of 1995. Bahagi sila 
ng pambansang protesta na isinagawa sa ika-10 anibersaryo ng nat- 
urang batas nitong Marso 6. 

Samantala, nagpahayag din ng pagtutol ang Moro Islamic Lib- 
eration Front sa basta-bastang pagpasok ng mga dayuhang kumpa- 
nya sa kanilang mga lugar. Iginigiit ng MILF na gawin itong baha- 
gi ng adyenda sa nakatakdang usapang pangkapayapaan ngayong 
Marso, pati na ang mga kaakibat na usapin tulad ng kanilang kara- 
patan sa kanilang lupang ninuno na tiyak na masasagasaan ng 
dayuhang pagmimina. 


Malawakang dislokasyon, patuloy na pag-atake sa Sulu 


SA kabila ng maririing panawagan ng iba't ibang organisasyon para 
itigil ang pag-aatake ng rehimen sa Moro National Liberation Front 
(MNLF) sa Sulu, iniutos pa ni Arroyo sa Armed Forces of the 
Philippines (AFP) nitong Marso 5 ang pagpapatindi ng operasyong 
militar sa lugar. 

Umaabot na sa daang libong mamamayan sa Sulu ang nadisloka 
ng pag-atake ng AFP at patuloy sa pagdami ang mga kaso ng kara- 
hasan laban sa mga sibilyan sa Sulu. 

Marami na ring bahay ang nasira sa pag-atake ng AFP. Isang 
moske rin ang naiulat na nawasak. Ang nararanasan ng mamamayan 
sa Sulu ay taliwas sa ipinangangalandakan ni Arroyo na kaligtasan 
at seguridad ng mamamayan sa nagaganap na operasyong militar. 

Katulad ng mga dating pangako ng rehimen sa mamamayang 
Moro sa mga naunang pag-atake ng AFP sa kanilang lugar, tiyak na 
mapapako ang pahayag ng rehimen na ligtas na makababalik ang 
mga Moro sa kanilang lugar at na tutulungan sila para manumbalik 
sa normal ang kanilang pamumuhay. 

Sa harap ng pinaiigting na pakikibaka ng mamamayang Moro, 
pilit na pinalilitaw ng rehimen na sangkot ang Abu Sayyaf sa ar- 
madong paglaban sa Sulu. Ang malagim na pagpapasabog noong 
Pebrero sa Makati, Davao at General Santos City ay pinlano ng AFP 
upang palabasing kagagawan ang mga ito ng mga Moro sa Sulu at 
upang pilit na masabing mga "terorista" ang lumalabang mama- 
mayang Moro. 

